Nuwun dara, para priyantun wau kados sami angandika nacad dhatêng tiyang Jawi, sakathahing cacad kapangandikakakên sadaya, punika kadospundi tandhanipun. Kados ta: kalawau wontên ingkang ngandika: tiyang Jawi bodho. Punapa inggih tiyang Jawi sadaya bodho. Môngka saking panggagas kula, kathah sangêt tiyang Jawi ingkang pintêr, tandhanipun wontên ingkang dados bupati, patih, wadana, kolèktur, tuwin sapanunggilanipun.